《寄赠沈留侯偕小阮北上》
清代·顾有孝

春风杨柳拂行舟，有美联翩共远游。入洛陆机新作赋，依刘王粲故多愁。

旧京珠履三千客，荒冢冬青一十秋。湖上好山无恙在，独持卮酒对群鸥。

作者简介：（1619—1689）清江苏吴江人，字茂伦，自号雪滩钓叟、雪滩头陀。诸生。所选《唐诗英华》，盛行于世。另有《五朝诗钞》、《明文英华》、《雪滩钓叟集》。